        ŽUPANIJA KRAPINSKO-ZAGORSKA

OSNOVNA ŠKOLA KSAVERA ŠANDORA GJALSKOG

               Z A B O K, Đački put 1


e-mail: ured@os-ksaver-sandor-djalski-zabok.skole.hr
Šifra škole:     02-097-001

Matični broj:  03016404
OIB: 59587812513
KLASA: 008-02/26-01/01
URBROJ:2140-82-26-01
U Zaboku, 18.08.2026.

Na temelju članka 11. Zakona o pravu na pristup informacijama (,Narodne novine“, broj 23/13., 85/15. i 69/22.), Osnovna škola Ksavera Šandora Gjalskog, Zabok upućuje





 
JAVNI POZIV

 za savjetovanje sa zainteresiranom javnošću u postupku donošenja Pravilnika o provedbi postupaka jednostavne nabave
Osnovna škola Ksavera Šandora Gjalskog, Zabok provodi savjetovanje sa zainteresiranom javnošću o Prijedlogu Pravilnika o provedbi postupaka jednostavne nabave.

Trajanje savjetovanja: od 18. 8. 2026. do 28. 8. 2026. (10 dana)

Razlozi donošenja Pravilnika:


Donošenje novog Pravilnika o provedbi postupaka jednostavne nabave Osnovne škole Ksavera Šandora Gjalskog, Zabok predlaže se radi potrebe usklađivanja s Izmjenama i dopunama Zakona o javnoj nabavi (,Narodne novine“, broj 48/26.), kao i radi prilagodbe postupaka jednostavne nabave novim funkcionalnostima Elektroničkog oglasnika javne nabave Republike Hrvatske (skraćeno: EOJN RH).


Zakonom o izmjenama i dopunama Zakona o javnoj nabavi (,,Narodne novine“, broj 48/26.) koji je stupio na snagu 16. svibnja 2026. godine uvedene su značajne izmjene, vezane uz postupke jednostavne nabave proizašle prvenstveno iz razloga usklađenja s direktivama Europske unije iz područja javne nabave, digitalizacije i modernizacije postupaka nabave kao i jačanja antikoruptivnih učinaka.

Pravna osnova za donošenje nacrta Pravilnika o provedbi postupaka jednostavne nabave sadržana je u članku 86. stavku 3. Zakona o izmjenama i dopunama Zakona o javnoj nabavi (,Narodne novine", broj 48/26.) kojim je naručiteljima ostavljen rok od tri mjeseca od dana stupanja na snagu Zakona o javnoj nabavi da usklade opće akte kojima se uređuju pravila, uvjeti i postupci jednostavne nabave te planove nabave s odredbama Zakona o javnoj nabavi.

Ciljevi donošenja Pravilnika:


Cilj donošenja Pravilnika je osigurati transparentno, učinkovito i ekonomično trošenje financijskih sredstava škole, poštivanje načela jednakog tretiranja gospodarskih subjekata i tržišnog natjecanja te jasno definirati postupke, ovlasti i odgovornosti sudionika u provedbi jednostavne nabave vodeći računa:
a) o poštivanju načela javne nabave iz članka 4. Zakona o javnoj nabavi i sprječavanju, prepoznavanju i uklanjanju sukoba interesa sukladno odredbama članaka 75. do 83. Zakona o javnoj nabavi,

a) o poštivanju načela javne nabave iz članka 4. Zakona o javnoj nabavi i sprječavanju, prepoznavanju i uklanjanju sukoba interesa sukladno odredbama članaka 75. do 83. Zakona o javnoj nabavi,

c) o pravilima primjene elektroničkih sredstava komunikacije i objavljivanja putem modula u Elektroničkom oglasniku javne nabave Republike Hrvatske (modul EOJN RH).

Poziv javnosti:


Poziva se zainteresirana javnost da dostavi svoje prijedloge, mišljenja i primjedbe na Prijedlog Pravilnika tijekom trajanja savjetovanja.
Svi u roku pristigli prijedlozi razmotrit će se, a oni prihvaćeni, ugraditi u konačni Nacrt prijedloga Pravilnika o provedbi postupaka jednostavne nabave koji će se potom uputiti Školskom odboru na donošenje.
Svoje prijedloge i sugestije možete dostaviti putem Obrasca za sudjelovanje u javnoj raspravi i to u pisanom obliku na e-mail adresu: ured@os-ksaver-sandor-djalski-zabok.skole.hr  zaključno s danom 28. kolovoza 2026. godine.














                                                                                                   Ravnatelj:









Tomislav Polanović, prof.

Prilozi:

 1. Prijedlog Pravilnika o provedbi postupaka jednostavne nabave

 2. Obrazac sudjelovanja u postupku savjetovanja s javnošću
